ประกาศคณะกรรมการกองทุนพัฒนาระบบสถาบันการเงินเฉพาะกิจประกาศคณะกรรมการกองทุนพัฒนาระบบสถาบันการเงินเฉพาะกิจเรื่องการกำหนดยอดเงินที่ได้รับจากประชาชนและการคำนวณเงินนำส่งเข้ากองทุนพัฒนาระบบสถาบันการเงินเฉพาะกิจ โดยที่พระราชบัญญัติกองทุนพัฒนาระบบสถาบันการเงินเฉพาะกิจพ.ศ. ๒๕๕๘ กำหนดให้สถาบันการเงินเฉพาะกิจมีหน้าที่นำส่งเงินเข้ากองทุนเป็นสัดส่วนของยอดเงินที่ได้รับจากประชาชนเพื่อใช้ในการฟื้นฟูและพัฒนาระบบการเงินให้มีความมั่นคงและเสถียรภาพรวมทั้งให้ความช่วยเหลือหรือสนับสนุนทางการเงินแก่สถาบันการเงินของรัฐที่มีกฎหมายเฉพาะจัดตั้งขึ้นอาศัยอำนาจตามความในมาตรา ๑๑ (๑) และมาตรา ๑๕ วรรคสองแห่งพระราชบัญญัติกองทุนพัฒนาระบบสถาบันการเงินเฉพาะกิจ พ.ศ. ๒๕๕๘คณะกรรมการกองทุนพัฒนาระบบสถาบันการเงินเฉพาะกิจโดยความเห็นชอบของรัฐมนตรี จึงกำหนดยอดเงินที่ได้รับจากประชาชนและการคำนวณเงินนำส่งเข้ากองทุนพัฒนาระบบสถาบันการเงินเฉพาะกิจดังต่อไปนี้ข้อ๑ ยอดเงินที่ได้รับจากประชาชนหมายความว่า ยอดเงินที่สถาบันการเงินเฉพาะกิจรับจากประชาชนที่เป็นสกุลเงินบาทของทุกสาขาและสำนักงานในประเทศไทยโดยมีความผูกพันตามกฎหมายที่จะต้องจ่ายคืนแก่ประชาชน ดังต่อไปนี้(๑) ยอดเงินในบัญชีเงินฝากทุกประเภท(๒) ยอดเงินที่ได้รับจากการออกตั๋วแลกเงิน(๓) ยอดเงินที่ได้รับจากการออกตราสารหนี้(๔) ยอดเงินที่ได้รับจากการกู้ยืม(๕) ยอดเงินที่ได้รับจากการทำธุรกรรมขายหลักทรัพย์ โดยมีสัญญาว่าจะซื้อคืนและ(๖) ยอดเงินที่ได้รับจากประชาชนประเภทอื่นตามที่คณะกรรมการกำหนดทั้งนี้ยอดเงินที่ได้รับจากประชาชนตามข้อ (๒) (๓) (๔) และ (๕)ให้หมายความถึงยอดเงินที่ได้รับจากธุรกรรมที่ทำตั้งแต่วันที่ ๑ กรกฎาคม ๒๕๕๘เป็นต้นไปข้อ๒ ยอดเงินที่ได้รับจากประชาชนตามข้อ๑ ไม่รวมยอดเงิน ดังต่อไปนี้(๑) ยอดเงินที่ได้รับจากสถาบันการเงินและสถาบันการเงินเฉพาะกิจตามกฎหมายว่าด้วยธุรกิจสถาบันการเงิน(๒)ยอดเงินที่ได้รับจากการออกตราสารหนี้ตามจำนวนที่สถาบันการเงินเฉพาะกิจนับเป็นเงินกองทุนโดยไม่นับรวมจำนวนดังกล่าวตลอดอายุของตราสารหนี้นั้นไม่ว่าจะมีการลดการนับเป็นเงินกองทุนในภายหลังหรือไม่(๓) ยอดเงินฝากที่รัฐบาลฝากไว้กับสถาบันการเงินเฉพาะกิจเพื่อนำไปใช้ในการดำเนินนโยบายรัฐ(๔) ยอดเงินรับฝากจากกองทุนพัฒนาระบบสถาบันการเงินเฉพาะกิจ(๕) ยอดเงินฝากสงเคราะห์ชีวิตข้อ๓ ให้สถาบันการเงินเฉพาะกิจนำส่งเงินเข้ากองทุนตามหลักเกณฑ์และวิธีการดังนี้(๑) ให้สถาบันการเงินเฉพาะกิจนำส่งเงินเข้ากองทุนตามอัตราที่กำหนดในประกาศกระทรวงการคลังเรื่อง การกำหนดอัตราเงินนำส่งเข้ากองทุนพัฒนาระบบสถาบันการเงินเฉพาะกิจ(๒)ให้สถาบันการเงินเฉพาะกิจนำส่งเงินเข้ากองทุนปีละสองครั้งโดยแบ่งเป็นงวดที่ ๑เดือนมกราคม ถึงมิถุนายน และงวดที่ ๒ เดือนกรกฎาคมถึงธันวาคม ทั้งนี้สถาบันการเงินเฉพาะกิจมีหน้าที่ต้องนำส่งเงินดังกล่าวให้ครบถ้วนสำหรับงวดที่ ๑ภายในวันทำการสุดท้ายของเดือนสิงหาคมในปีนั้น และงวดที่ ๒ภายในวันทำการสุดท้ายของเดือนกุมภาพันธ์ในปีถัดไป(๓) เงินนำส่งให้คำนวณจากอัตราตาม (๑) ของยอดเงินที่ได้รับจากประชาชนทุกสิ้นวันของรอบระยะเวลา๖ เดือนของงวดที่ต้องนำส่ง โดยเงินนำส่งงวดที่ ๑ เดือนมกราคมถึงมิถุนายน ให้คำนวณจากยอดเงินที่ได้รับจากประชาชนถัวเฉลี่ยทุกสิ้นวันตั้งแต่วันที่๑ มกราคมถึงวันที่ ๓๐ มิถุนายน และงวดที่ ๒ เดือนกรกฎาคมถึงธันวาคมให้คำนวณจากยอดเงินที่ได้รับจากประชาชนถัวเฉลี่ยทุกสิ้นวันตั้งแต่วันที่๑ กรกฎาคมถึงวันที่ ๓๑ ธันวาคม(๔) ในกรณีสถาบันการเงินเฉพาะกิจใดมีกฎหมายให้ยุบเลิกเงินนำส่งให้คำนวณจากยอดเงินที่ได้รับจากประชาชนจนถึงวันสุดท้ายที่มียอดเงินที่ได้รับจากประชาชนและนำส่งเงินให้ครบถ้วนภายในหกสิบวันนับแต่วันที่มีกฎหมายให้ยุบเลิก(๕)ให้สถาบันการเงินเฉพาะกิจจัดทำแบบรายงานแสดงการคำนวณเงินนำส่งเข้ากองทุนและใบแจ้งการโอนเงินเข้าบัญชีเงินฝากของกองทุนและส่งให้กองทุนก่อนวันที่นำส่งเงินให้กองทุนห้าวันทำการตามแบบแนบท้ายประกาศนี้ข้อ๔[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๓๐ธันวาคม พ.ศ. ๒๕๕๘สมชัย สัจจพงษ์ปลัดกระทรวงการคลังประธานกรรมการกองทุนพัฒนาระบบสถาบันการเงินเฉพาะกิจ[เอกสารแนบท้าย]๑. แบบรายงานแสดงการคำนวณเงินนาส่งเข้ากองทุนพัฒนาระบบสถาบันการเงินเฉพาะกิจ๒. ใบแจ้งโอนเงินเข้าบัญชี(ดูข้อมูลจากภาพกฎหมาย)ชวัลพร/ปริยานุช/จัดทำ๓ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖ ง/หน้า ๑๒/๒๙ มกราคม ๒๕๕๙